《戒坛》
清代·王鸿绪

狮子岩头十八转，两崖相峙路如线。青峦碧涧绕珠林，丹壁雕阑耸禅院。

禅院峨峨苍松寒，连柯接叶捎云端。蹁跹有似翠蛾舞，夭矫时作蛟龙盘。

立者倚者各有态，或疏或密何珊珊。黛色参天凌汉柏，浓枝避雨胜秦官。

我来婆娑至日暮，耳边萧飒流青湍。不知植根几千载，霜皮百尺雄斋坛。

忆昔少游慈仁寺，殿角双松交古翠。童童如盖映芳樽，未饮先教心已醉。

可惜花宫作贾廛，枯株零落充炊烟。岂若兹松居尘外，丰神舄奕层崖巅。

乃知市朝摧折易，衰朽山林岑寂多长年。呜呼山林岑寂多辰年，北窗我欲耽高眠。

作者简介：王鸿绪（1645－1723），清代官员、学者、书法家。初名度心，中进士后改名鸿绪。字季友，号俨斋，别号横云山人，华亭张堰镇（今属上海金山）人。康熙十二年进士，授编修，官至工部尚书。曾入明史馆任《明史》总裁，与张玉书等共主编纂《明史》，为《佩文韵府》修纂之一。后居家聘万斯同共同核定自纂《明史稿》三百一十卷，献与玄烨，得刊行。一生精于鉴藏书画。书学米芾、董其昌，具遒古秀润之趣。为董其昌再传弟子。著有《横云山人集》等。